**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԶԵՆՔԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1. «**Զենքի մասին» 1998 թվականի հուլիսի 3-ի թիվ ՀՕ-246 օրենքի (այսուհետ՝ Օրենք) 9-րդ հոդվածի 2-րդ մասում *«առևտրի լիցենզիան՝»* բառերից հետո *«Հայաստանի Հանրապետության ոստիկանությունը»* բառերը փոխարինել *«ներքին գործերի բնագավառի պետական կառավարման լիազոր մարմնի»* բառերով։

**Հոդված 2.** Օրենքի 18-րդ հոդվածի 2-րդ մասի դ) կետը շարադրել հետևյալ խմբագրությամբ.

*«դ) ներքին գործերի բնագավառի պետական կառավարման լիազոր մարմնի սահմանած ձևով և կարգով ամենամսյա տեղեկություններ ներկայացնել` վաճառված քաղաքացիական, ծառայողական զենքերի, դրանց փամփուշտների և դրանք ձեռք բերող անձանց մասին.»*

**Հոդված 3.** Օրենքի 20-րդ հոդվածի 1-ին մասի դ) կետում *«Հայաստանի Հանրապետության ոստիկանության պետը»* բառերը փոխարինել *«**ներքին գործերի բնագավառի պետական կառավարման լիազոր մարմնի ղեկավարը»*։

**Հոդված 4.** Սույն օրենքն ուժի մեջ է մտնում Հանրապետության նախագահի՝ Հայաստանի Հանրապետության ներքին գործերի նախարար նշանակելու մասին հրամանագիրն ուժի մեջ մտնելու օրվանից: